CELEX: 32016D2062
Language: da
Date: 2016-11-23 00:00:00
Title: Kommissionens gennemførelsesafgørelse (EU, Euratom) 2016/2062 af 23. november 2016 om ændring af gennemførelsesafgørelse 2012/818/EU, Euratom om bemyndigelse af Danmark til for visse transaktioners vedkommende at beregne grundlaget for de egne momsindtægter på basis af en tilnærmelsesvis vurdering (meddelt under nummer C(2016) 7442)

25.11.2016   
            
            
               DA
            
            
               Den Europæiske Unions Tidende
            
            
               L 319/44
            
         KOMMISSIONENS GENNEMFØRELSESAFGØRELSE (EU, Euratom) 2016/2062
   af 23. november 2016
   om ændring af gennemførelsesafgørelse 2012/818/EU, Euratom om bemyndigelse af Danmark til for visse transaktioners vedkommende at beregne grundlaget for de egne momsindtægter på basis af en tilnærmelsesvis vurdering
   
      
         (meddelt under nummer C(2016) 7442)
      
   
   (Kun den danske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I henhold til artikel 370 i Rådets direktiv 2006/112/EF (2) kan Danmark på de betingelser, som var gældende i Danmark pr. 1. januar 1978, fortsætte med at afgiftsbelægge de transaktioner, der er opført i bilag X, del A. I henhold til samme direktivs artikel 371 kan Danmark på de betingelser, som var gældende i Danmark pr. 1. januar 1978, fortsætte med at fritage de transaktioner, der er opført i bilag X, del B, for afgift; disse transaktioner skal tages med i beregningen af grundlaget for de egne momsindtægter.
            
         
               (2)
            
            
               Ved Kommissionens gennemførelsesafgørelse 2012/818/EU, Euratom (3) fik Danmark bemyndigelse til at foretage tilnærmelsesvise vurderinger for de transaktioner, der er opført under punkt 2 i bilag X, del A, samt under punkt 10 i bilag X, del B, i direktiv 2006/112/EF.
            
         
               (3)
            
            
               I brev af 29. april 2016 (4) anmodede Danmark om en forlængelse af sin bemyndigelse angående beregningen af grundlaget for de egne momsindtægter for de transaktioner, der er opført under punkt 2 i bilag X, del A, samt under punkt 10 i bilag X, del B, i direktiv 2006/112/EF. Danmarks anmodning om en forlængelse af denne bemyndigelse bør imødekommes, da undtagelserne fortsat er gældende i national lovgivning.
            
         
               (4)
            
            
               Af hensyn til gennemsigtigheden og retssikkerheden bør denne bemyndigelses tidsmæssige gyldighed begrænses.
            
         
               (5)
            
            
               Kommissionens gennemførelsesafgørelse 2012/818/EU, Euratom bør derfor ændres —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2012/818/EU, Euratom foretages følgende ændring:
   
                
            
            
               Artikel 2 affattes således:
               
                  »Artikel 2
                  Denne afgørelse anvendes fra den 1. januar 2012 til den 31. december 2021.«
               
            
         Artikel 2
   Denne afgørelse er rettet til Kongeriget Danmark.
   
      Udfærdiget i Bruxelles, den 23. november 2016.
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EUT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
   
      (3)  Kommissionens gennemførelsesafgørelse 2012/818/EU, Euratom af 19. december 2012 om bemyndigelse af Danmark til for visse transaktioners vedkommende at beregne grundlaget for de egne momsindtægter på basis af en tilnærmelsesvis vurdering (EUT L 352 af 21.12.2012. s. 61).
   
      (4)  Ares(2016)2052880.